El barri de Lauri Volpi ja pot gaudir del nou Centre Social d’Ausiàs March
2025-07-24

Després de molts anys reivindicant l’obertura per part de l’Ajuntament de Burjassot i de les veïnes i els veïns del barri i després de ser seu temporal del CEIP Sant Joan de Ribera, el Centre Social Ausiàs March ja s’ha posat en marxa.

Es tracta d’un espai multifuncional en el qual els burjassoters podran gaudir de la seua sala de lectura, la ludoteca o de l’espai de dinamització per a la tercera edat, entre altres sales. Aquestes sales, actualment diàfanes, podran albergar classes de diferents modalitats esportives, com a gimnàstica per a majors, taitxí o ioga.

A més, el nou centre social serà la seu de Espai Dona, el servei integral d’atenció a la dona de l’Ajuntament de Burjassot.

Per a l’alcalde de Burjassot, Rafa García, “l’obertura del centre és una gran notícia ja que, després d’anys de reivindicació, en els quals vam haver d’exigir a la Generalitat la seua cessió, ara podem gaudir d’ell. S’ha fet esperar pel trasllat del CEIP Sant Joan de Ribera al centre però, des de dilluns que ve, les veïnes i els veïns de Burjassot ja podran gaudir d’ell. És un punt de trobada per a majors i per a xicotets en una ubicació molt bona per al barri de Lauri Volpi”.